**Felszereléslista**

Nyári Ifjúsági Csillagásztábor a Vértesben – 2021!

**Kötelező dolgok, e nélkül el se indulj:**

* **18 évnél fiatalabb résztvevők esetében a Szülői nyilatkozat**
* **Egészségügyi nyilatkozat**
* **személyazonosító igazolvány**
* **diákigazolvány (ha van)**
* **TAJ kártya, vagy annak fénymásolata (ez neked kellhet, tartsd magadnál)**
* **Pénz az útiköltségre: diákoknak min. 1400 Ft,**
* **3-4000 Ft javasolt költőpénz**

**Fenti dokumentumok hiánya esetén sajnos nem tudunk fogadni a táborban!**

Pakoláskor egyetlen nagy hátizsákba vagy bőröndbe pakolj! Olyan nehéz legyen, hogy el is bírd! Vértesboglárról a csomagot beszállítjuk a Boglártanya Erdei Iskolába, de gyalog kell majd megtenned a kb. 3 km utat a helyszínig. Utazáshoz hozz magaddal kis hátizsákban vagy vászonszatyorban megfelelő mennyiségű élelmet, 1,5 l vizet, és napvédő sapkát!

Észlelőlapokat nem kell hoznod, azokat mi adunk majd.

Étel, rágcsálnivaló, tekintetében a következőket ajánljuk: csokoládé, müzliszelet, aszalt gyümölcs, kizárólag már előre pucolt földimogyoró és napraforgómag, keksz, ropi, chips, burgonyaszirom. Ezek mind jól jöhetnek az éjszakai munka közben történő energiapótláshoz.

Az alábbi lista minden elemére szükséged lehet a tábor során, kérlek **ne hagyj otthon semmit**!

Nyomtasd ki ezt az oldalt, és pipáld ki a táblázatban, amik bent vannak!

|  |  |  |
| --- | --- | --- |
| **Ezt hozd:** | **Hány darabot?** | **Pipa**  |
| nagy hátizsák/bőrönd az összes holmiddal | 1 |  |
| kis hátizsák kiránduláshoz | 1 |  |
| **Ruhák:** |  |  |
| rövid ujjú póló | 6 |  |
| alsónadrág/bugyi | 6 |  |
| rövidnadrág | 1-2 |  |
| zokni | 6 pár |  |
| meleg, lehetőleg polár pulóver | **3** |  |
| vastagabb széldzseki / kabát | 1 |  |
| vízálló esőkabát | 1 |  |
| farmernadrág | 1 |  |
| melegítőnadrág | 1 |  |
| cicanadrág | 1 |  |
| téli sapka | 1 |  |
| túracipő | 1 |  |
| félcipő vagy szandál | 1 |  |
| papucs | 1 |  |
| napellenző vászonsapka | 1 |  |
| napszemüveg | 1 |  |
| **Higiénia:** | 1 |  |
| Fogkefe, fogkrém, szappan | 1-1-1 |  |
| törölköző | 1 |  |
| fürdőnadrág | 1 |  |
| zsebkendő | 1 |  |
| sebtapasz | 1 |  |
| naptej | 1 |  |
| testápoló leégett bőrre | 1 |  |
| szúnyog-kullancsriasztó | 1 |  |
| dezodor | 1 |  |
| gyógyszer, ha kell | 1 |  |
| rágcsálnivaló | 6 napra |  |
| **Eszközök:** |  |  |
| fejlámpa vagy elemlámpa tartalék elemekkel, tompított fénnyel | 1 |  |
| telefon, telefontöltő | 1 |  |
| jegyzetfüzet az előadásokon való jegyzeteléshez, golyóstoll | 1-1 |  |
| kisméretű sima füzet (A5/20-32) vagy kis spirálfüzet dokumentációs naplónak | 1 |  |
| ceruzák (HB, 2B, 4B, 6B, 8B), hegyező | 1-1-1 |  |
| radír | 2 |  |
| opcionálisan: alkoholos filc (vékony, közepes, vastag), tűfilc | 1-1-1 |  |
| opcionálisan: színes ceruzakészlet | 1 |  |
| körző tartalékheggyel | 1 |  |
| Kemény A4-es méretű rajzoló alátét terepi rajzoláshoz | 1 |  |
| Binokulár (kézitávcső) | 1 |  |
| Távcső, ha gondolod. Hozzá akkumulátor vagy táp, okulárok, szűrők, stb. | 1? |  |
| vizes palack vagy kulacs (min. 1,5 l), az útra is | 1 |  |